**Oulun yliopistollinen sairaala** (**OYS**) on Pohjois-Pohjanmaan hyvinvointialueen ylläpitämä sairaala ja se on Pohjois-Suomen suurin sairaala, jossa työskentelee 6 900 työntekijää. OYS:ssa toimii myös Oulun alueen yhteispäivystys.

OYS sijaitsee noin kaksi kilometriä itään Oulun kaupungin keskustasta Kontinkankaan kaupunginosassa, valtateiden 4 ja 22 liittymän koillispuolella.

OYS huolehtii Pohjois-Pohjanmaan hyvinvointialueen erikoissairaanhoidosta ja koko Pohjois-Suomen erityistason sairaanhoidosta. Sosiaali- ja terveydenhuollon yhteistyöalue kattaa puolet Suomen pinta-alasta. Tällä alueella toimii yliopistollisen sairaalan lisäksi neljä keskussairaalaa. Sairaala tuottaa erityistason erikoissairaanhoitoa Kainuun, Keski-Pohjanmaan, Lapin ja Pohjois-Pohjanmaan hyvinvointialueille. OYS:ssa on potilaspaikkoja noin 800. Sairaalaa johtaa Miia Turpeinen.

Valtionneuvoston 30. maaliskuuta 2023 antama asetus 620/2023 erityistason sairaanhoidon järjestämisestä ja keskittämisestä ohjaa keskittämään valtakunnallisesti huuli- ja suulakihalkiopotilaiden kokonaishoidon suunnittelun sekä varhaisvaiheen leikkaushoidon Helsingin yliopistolliseen sairaalaan yhteistyössä Oulun yliopistollisen sairaalan kanssa.

OYS toteuttaa Oulun yliopiston lääketieteellisen tiedekunnan lääkärikoulutusta. Lisäksi se toimii muiden sosiaali- ja terveydenhuollon opiskelijiden käytännön harjoittelupaikkana.

Sairaalan yhteydessä toimii Oulun kaupungin ylläpitämä perusopetusta tarjoava sairaalakoulu.

OYS:n yhteydessä on myös helikopterilentopaikka (ICAO: **EFHO**) potilaskuljetuksia varten.

Historia
--------

Oulun yliopistollinen sairaala aloitti toimintansa vuonna 1973. Tuolloin nimenä oli Oulun yliopistollinen keskussairaala (OYKS). Lääketieteen opetus Oulun yliopiston lääketieteellisesä tiedekunnassa alkoi vuonna 1960. Yliopiston opetussairaalana toimi vuosina 1963–1972 Oulun lääninsairaala.

Sisäasiainministeriö järjesti keskussairaalan suunnittelusta kaikille Suomen arkkitehdeille avoimen arkkitehtikilpailun vuonna 1965. Kilpailun voittaja julkistettiin tammikuussa 1966, ja voittajaksi selviytyi arkkitehti Reino Koivula ehdotuksellaan "Missä lintuset laulaa". Koivulan perustama arkkitehtiyhtymä sai tehtäväkseen hoitaa sairaalan suunnittelun voittaneen ehdotuksen pohjalta. Rakennustyöt alkoivat tammikuussa 1968, ja peruskiven muurasi Suomen tasavallan presidentti Urho Kekkonen saman vuoden joulukuussa. Rakennukset valmistuivat vaiheittain niin, että viimeisenä valmistui lastentautien klinikka vuonna 1975. Sairaala vihittiin käyttöön 3. syyskuuta 1976.

Tulevaisuuden sairaala 2030
---------------------------

*Pääartikkeli: OYS 2030*
Oulun yliopistollisen sairaalan uudet A- ja B rakennukset rakenteilla.
Oulun yliopistollisessa sairaalassa on käynnissä vuonna 2019 alkanut uudistamishanke, joka kestää 2020-luvun loppuun saakka. Uusien rakennusosien valmistuessa puretaan vanhaa sairaalaa. Sairaalaan valmistuu 500 potilashuonetta, jotka ovat yhden tai kahden hengen huoneita. Tämä lisää poilaiden yksityisyyden suojaa ja ennaltaehkäisee infektioiden leviämistä.

Katso myös
----------

* Luettelo Suomen sairaaloista

Lähteet
-------

1. ↑  Lyhenneluettelo  25.04.2013. Kotimaisten kielten keskus.  Arkistoitu 12.10.2013. Viitattu 16.6.2013.
2. ↑  Sairaalat *Pohde*. Viitattu 13.11.2023.
3. ↑  Mainio, Tapio: Pohjois-Suomen suurin sairaala maksaa yli miljardin – Robotti annostelee lääkkeet Oulun älysairaalassa *Tärkeimmät talousuutiset | Kauppalehti*.  10.11.2023. Viitattu 13.11.2023.
4. ↑  Oulun seudun yhteispäivystys *OYS Päivystyskeskus*. Viitattu 13.11.2023.
5. ↑  Oulun karttapalvelu *kartta.ouka.fi*. Viitattu 13.11.2023.
6. ↑  Pohjois-Suomen yhteistyöalueen yhteistyösopimus 2023–2025 Kainuun hyvinvointialue, Keski-Pohjanmaan hyvinvointialue, Lapin hyvinvointialue ja Pohjois-Pohjanmaan hyvinvointialue. Viitattu 13.11.2023.
7. ↑  Pohjois-Pohjanmaan sairaanhoitopiirin kuntayhtymä: Tilinpäätös 2022 *ppshp.fi*.
8. ↑  Johto *OYS*. Viitattu 17.11.2023.
9. ↑  FINLEX ® - Säädökset alkuperäisinä: Valtioneuvoston asetus erikoissairaanhoidon… 620/2023 *www.finlex.fi*. Viitattu 14.11.2023.
10. ↑  Lääketieteen opinnot *OYS*. Viitattu 14.11.2023.
11. ↑  Sosiaali- ja terveysalan opiskelija *OYS*. Viitattu 14.11.2023.
12. ↑  Sairaala­koulu *Oulun kaupunki - www.ouka.fi*.  28.9.2022. Viitattu 13.11.2023.
13. ↑  AD 1.3 Luettelo lentopaikoista ja helikopterilentopaikoista *ais.fi*. Viitattu 13.11.2023.
14. 1 2  Manninen, Turo: *Oulun kaupungin historia VI*, s. 182, 184–186. Oulu: Oulun kaupunki, 1995. ISBN 951-9234-48-9.
15. ↑  Rakennamme uutta sairaalaa *Oys 2030*. Viitattu 13.11.2023.

Aiheesta muualla
----------------

* Kuvia tai muita tiedostoja aiheesta **Oulun yliopistollinen sairaala** Wikimedia Commonsissa

* Oulun yliopistollinen sairaala

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Oulun yliopistollinen sairaala (Q3737020)ohje |
| --- |
|  |
| esiintymä kohteesta | sairaala, yliopistollinen sairaala |
|  |
| valtio | Suomi |
|  |
| sijaitsee hallinnollisessa yksikössä | Oulu |
|  |
| sijainti | Kontinkangas |
|  |
| katuosoite | Kajaanintie 50 |
|  |
| koordinaatit | 65°00′27″N 25°31′07″E﻿ / ﻿65.0075°N 25.5186°E﻿ / 65.0075; 25.5186 |
|  |
|  |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)
	+ 2

 |

 |

Muuta Ouluun liittyvää

|  |  |
| --- | --- |
| Kaupunki ja hallinto | 
* kaupunginvaltuusto
* vaakuna

 |
| Media | 

|  |  |
| --- | --- |
|  Lehdet | 
* 65 Degrees North
* Forum24
* Kaleva
* Kansan Tahto
* Oulu-lehti
* Oulun Sanomat
* Pohjolan Työ

 |
|  Radiot | 
* Radio Mega
* Yle Oulu
* Sea FM Radio
* Radio Kaleva
* Radio Pooki

 |

 |
| Oppilaitokset | 
* AMK
* Yliopisto
* OSAO

 |
| Muuta Ouluun liittyvää | 
* Hätälä
* Kauppakeskus Galleria
* Katri Antell
* Oulun Energia
* Oulun Puhelin
* Oulun yliopistollinen sairaala
* Paskakaupunni
* Pulla-Pirtti
* Pelastushelikopteri Sepe
* Pohjois-Suomen Rautatieharrastajat
* Ylikiimingin vaakuna
* Oulun radio- ja televisioasema
* Rotuvaari
* Kauppakeskus Valkea

 |